গর্জন করছে সালমন - Morningsun24
রবিবার, মার্চ ১৮, ২০১৮,, 4:48 am
মর্নিংসান২৪ডটকম Date:28-12-2017 Time:5:43 pm
বিনোদন ডেস্ক: ২০০ কোটির ক্লাব ছুঁই ছুঁই করছে ‘টাইগার জিন্দা হ্যায়’। মুক্তির ৬ দিনের মধ্যেই ১৯০ কোটির ব্যবসা করে ফেলেছে সালমান-ক্যাটরিনার এই সিনেমা। ৭ দিনের মধ্যেই টাইগার জিন্দা হ্যায় আরও ১০ কোটির ব্যবসা করে ২০০ কোটির ক্লাবের সদস্য হয়ে যাবে বলে মনে করছে বি টাউন।
‘বজরঙ্গী ভাইজান’-এর পর কবির খানের ‘টিউবলাইটে’ অভিনয় করলেও, সালমনের ওই সিনেমা সেভাবে সাড়া জাগাতে পারেনি বি টাউনে। কিন্তু, সালমনের ‘টাইগার জিন্দা হ্যায়’ ভক্তদের সেই প্রত্যাশা পূরণ করতে পারবে বলে আগে থেকেই গুঞ্জন শুরু হয়। সেই অনুযায়ী মুক্তির পর থেকেই ভাল ব্যবসা শুরু করে পরিচালক আলি আব্বাস জাফরের ওই সিনেমা।
টাইগার জিন্দা হ্যায়-র পর এবার ‘রেস থ্রি’-এর জন্য ওয়ার্কশপ শুরু করেছেন সালমন খান। শোনা যাচ্ছে, রেস থ্রি-তে সালমনের বিপরীতে থাকতে পারেন জ্যাকুলিন ফার্নান্ডেজ। তবে কবে থেকে সিনেমার শুটিং শুরু হবে, তা এখনও জানা যায়নি।